Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 529/14/8808	Rožňava, 30.7.2014
EEČ : 2-67-262-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že v  XXXXX, okr. XXXXX a inde, ako otec maloletej XXXXX, nar. XXXXX, od mesiaca mája 2005 doposiaľ, okrem obdobia od 03.05.2005 do 05.01.2006, od 11.10.2006 do 26.11.2006 a od 07.12.2012 do 18.02.2013, kedy bol evidovaný na Úade práce v XXXXX jako uchádzač o zamestnanie, úmyselne neprispieval pravidelne mesačne a v plnej výške na jej výživu, hoci rozsudkom Okresného súdu v XXXXX sp. zn. XXXXX zo dňa 22.04.2005 bol zaviazaný prispievať na jej výživu po XXXXX €/ mesačne, v dôsledku čoho za uvedené obdobie dlhuje na výživnom sumu vo výške XXXXX € matke maloletej, XXXXX, z a s t a v u j e m ,  lebo zanikla trestnosť činu.

lebo zanikla trestnosť činu

Odôvodnenie:
Uznesením vyšetrovateľky ORPZ, Odboru kriminálnej polície v XXXXX sp. zn. ČVS: ORP-XXXXX zo dňa 25.06.2014 bolo vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. b Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu vyšetrovania obvinený XXXXX dňa 22.07.2014 uhradil matke maloletej, XXXXX, sumu XXXXX,-€, a to osobne do jej rúk, pred jej výsluchom a za prítomnosti vyšetrovateľky. 
           Svedkyňa XXXXX vo svojej výpovedi potvrdila, že obvinený jej dlžné výživné v plnom rozsahu uhradil, ako aj to, že o maloletého je riadne postarané a v dôsledku neplnenia vyživovacej povinnosti obvineným núdzou netrpel. 
           Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka